CELEX: E2007J0008
Language: hu
Date: 2008-10-16 00:00:00
Title: A Bíróság ítélete ( 2008. június 20. ) az E-8/07. sz., Celina Nguyen kontra a Justis- og politidepartementet (az Igazságügyi és a Rendőrségért felelős Minisztérium) által képviselt norvég állam ügyben (Kötelező gépjármű-felelősségbiztosítás – 72/166/EGK, 84/5/EGK és 90/232/EGK irányelv – Kártérítés nem vagyoni kárért – Az állami felelősség feltételei – Kellően súlyos jogsértés)

16.10.2008   
            
            
               HU
            
            
               Az Európai Unió Hivatalos Lapja
            
            
               C 263/4
            
         
      A BÍRÓSÁG ÍTÉLETE
   
   (2008. június 20.)
   az E-8/07. sz.,
   Celina Nguyen kontra a Justis- og politidepartementet (az Igazságügyi és a Rendőrségért felelős Minisztérium) által képviselt norvég állam ügyben
   
      (Kötelező gépjármű-felelősségbiztosítás – 72/166/EGK, 84/5/EGK és 90/232/EGK irányelv – Kártérítés nem vagyoni kárért – Az állami felelősség feltételei – Kellően súlyos jogsértés)
   
   (2008/C 263/04)
   Az E-8/07 sz., Celina Nguyen kontra a Justis- og politidepartementet (az Igazságügyi és a Rendőrségért felelős Minisztérium) által képviselt norvég állam ügyben az Oslo tingrett (Oslói Kerületi Bíróság) által a Bírósághoz intézett, az EGT-megállapodás értelmezésére irányuló kérelem tárgyában, különös tekintettel a IX. mellékletben hivatkozott alábbi jogi aktusokra:
   
               —
            
            
               a IX. melléklet 8. pontjában hivatkozott jogi aktus (a Tanács 72/166/EGK irányelve (1972. április 24.) a tagállamok gépjármű-felelősségbiztosításra és a biztosítási kötelezettség ellenőrzésére vonatkozó jogszabályainak közelítéséről, a továbbiakban: az első gépjármű-felelősségbiztosítási irányelv),
            
         
               —
            
            
               a IX. melléklet 9. pontjában hivatkozott jogi aktus (a Tanács 84/5/EGK második irányelve (1983. december 30.) a tagállamok gépjármű-felelősségbiztosításra vonatkozó jogszabályainak közelítéséről, a továbbiakban: a második gépjármű-felelősségbiztosítási irányelv),
            
         
               —
            
            
               a IX. melléklet 10. pontjában hivatkozott jogi aktus (a Tanács 90/232/EGK harmadik irányelve (1990. május 14.) a gépjárműhasználattal kapcsolatos polgári jogi felelősség biztosítására vonatkozó tagállami jogszabályok közelítéséről, a továbbiakban: a harmadik gépjármű-felelősségbiztosítási irányelv),
            
         a Carl Baudenbacher elnökből, Thorgeir Örlygsson előadó bíróból és Ola Mestad (ad hoc) bíróból álló Bíróság 2008. június 20-án a következő ítéletet hozta:
   
               1.
            
            
               
                  az első, második és harmadik gépjármű-felelősségbiztosítási irányelvvel nem egyeztethető össze, hogy a nemzeti jog szerinti kötelező biztosítási rendszerből nem kapható kártérítés a polgári jogi felelősség körébe tartozó nem vagyoni károkért („fájdalom és szenvedés”);
               
            
         
               2.
            
            
               
                  amennyiben a nemzeti jog szerinti kötelező biztosításból nem kapható kártérítés a polgári jogi felelősség körébe tartozó nem vagyoni károkért („fájdalom és szenvedés”), ez az EGT-jog kellően súlyos megsértésének minősül ahhoz, hogy állami felelősséget vonjon maga után.